ΑΠΟΦΑΣΕΙΣ
Αριθμ. 4132.1-13/539
Χαρακτηρισμός ως διατηρητέου διώροφου κτιρίου φερόμενο ως ιδιοκτησία Ιερού Ναού Κοιμήσε-
ως της Θεοτόκου Μύρινας στην οδό Ίμβρου 22,
στη Μύρινα του Δήμου Λήμνου, της νήσου Λήμνου και καθορισμός ειδικών όρων και περιορι-
σμών δόμησης αυτού.
Ο ΥΦΥΠΟΥΡΓΟΣ
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
’Έχοντας υπόψη:
1. Τις διατάξεις:
α) Του Κώδικα Διοικητικής Διαδικασίας (ν. 2690/1999,
Α’ 45),
β) της περ. α της παρ. 3 του άρθρου 6 του ν. 4067/2012
«Νέος Οικοδομικός Κανονισμός» (Α’ 79),
γ) του ν. 4150/2013 «Ανασυγκρότηση του Υπουργείου
Ναυτιλίας και Αιγαίου και άλλες Διατάξεις» (Α’ 102).
δ) του ν. 4495/2017 «Έλεγχος και Προστασία Δομημένου Περιβάλλοντος και άλλες Διατάξεις» (Α’ 167),
ε) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α΄133),
στ) του π.δ. 70/2015 «Ανασύσταση των Υπουργείων
Πολιτισμού και Αθλητισμού, Υποδομών, Μεταφορών
και Δικτύων, Αγροτικής Ανάπτυξης και Τροφίμων. Ανασύσταση του Υπουργείου Ναυτιλίας και Αιγαίου και με-
τονομασία του σε Υπουργείο Ναυτιλίας και Νησιωτικής
Πολιτικής. Μετονομασία του Υπουργείου Πολιτισμού,
Παιδείας και Θρησκευμάτων σε Υπουργείο Παιδείας,
Έρευνας και Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο
Οικονομίας, Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και
Ενέργειας σε Υπουργείο Περιβάλλοντος και Ενέργειας.
Μεταφορά Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού» (Α’ 114),
ζ) του π.δ. 13/2018 «Οργανισμός Υπουργείου Ναυτιλίας και Νησιωτικής Πολιτικής» (Α’ 26),
η) του π.δ. 32/2024 «Διορισμός Υπουργών και Υφυπουργών» (Α’ 91),
θ) της υπ’ αρ. 1000.0/30142/2021 απόφασης του Πρωθυπουργού και του Υπουργού Ναυτιλίας και Νησιωτικής
Πολιτικής «Διορισμός Γενικού Γραμματέα Αιγαίου και
Νησιωτικής Πολιτικής στο Υπουργείο Ναυτιλίας και Νησιωτικής Πολιτικής» (Υ.Ο.Δ.Δ. 341),
ι) της υπ’ αρ. 1000.0/44809/2024 κοινής απόφασης
του Πρωθυπουργού και του Υπουργού Ναυτιλίας και
Νησιωτικής Πολιτικής «Ανάθεση αρμοδιοτήτων στον
Υφυπουργό Ναυτιλίας και Νησιωτικής Πολιτικής, Στέφανο Γκίκα» (Β’ 3472),
ια) της υπ’ αρ. 4151.11-80/3014/2024 κοινής υπουργικής απόφασης «Συγκρότηση του Κεντρικού Συμ-
βουλίου Αρχιτεκτονικής Αιγαίου (Κ.Ε.Σ.Α. Αιγαίου)»
(Υ.Ο.Δ.Δ. 1167),
ιβ) της υπ’  αρ. 2903.5/92965/2019 απόφασης του
Υπουργού Ναυτιλίας και Νησιωτικής Πολιτικής «Υπαγωγή υπηρεσιών και μεταβίβαση αρμοδιοτήτων στους
Γενικούς Γραμματείς Λιμένων, Λιμενικής Πολιτικής και
Επενδύσεων, Αιγαίου και Νησιωτικής Πολιτικής και σε
υπηρεσιακά όργανα του Υπουργείου Ναυτιλίας και Νησιωτικής Πολιτικής» (Β’ 5056).
2. Το γεγονός ότι η παρούσα απόφαση δεν εμπίπτει
στο πεδίο εφαρμογής του άρθρου 109 του ν. 4622/2019
(Α’ 133), «Επιτελικό κράτος: οργάνωση, λειτουργία και
διαφάνεια της Κυβέρνησης, των κυβερνητικών οργάνων
και της κεντρικής δημόσιας διοίκησης», καθότι ως πράξη
με μικτό χαρακτήρα, διαθέτει στοιχεία εν μέρει ατομικά
και εν μέρει κανονιστικά, ο διαχωρισμός των οποίων δεν
είναι δυνατός.
3. Το από αρ. 29-09-2014 και υπ’ αρ. 899 έγγραφό του
Συμβουλίου Αρχιτεκτονικής Π.Ε. Λέσβου - Λήμνου της
Αποκεντρωμένης Διοίκησης Αιγαίου (αρ. πρωτ. ΓΓΑΙ&ΝΠ
6694/08-10-2014), με το οποίο διαβίβασε στην υπηρεσία
μας απόσπασμα του 34ου πρακτικού της 19-09-2014
συνεδρίασης του (θέμα 29), με το οποίο εισηγείται την
διατήρηση του κτιρίου του θέματος και παραπέμπεται
προκειμένου να κριθεί αρμοδίως αν συντρέχουν οι προϋποθέσεις να χαρακτηριστεί, ως διατηρητέο, σύμφωνα
με τις διατάξεις του άρθρου 6 του ν. 4067/2012.
4. Την από 24-05-2024 αιτιολογική έκθεση του Τμήματος Διατηρητέων Κτιρίων και Φυσικού Κάλλους της
Διεύθυνσης Περιβάλλοντος της Γενικής Γραμματείας Αιγαίου και Νησιωτικής Πολιτικής του Υπουργείου Ναυτι-
λίας και Νησιωτικής Πολιτικής, η οποία κοινοποιήθηκε
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
9 Μαΐου 2025
ΤΕΥΧΟΣ  ΤΕΤΑΡΤΟ
Αρ. Φύλλου 298
12.05.2025 12:43:19
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 298/09.05.2025
με το από 27-05-2024 και υπ’ αρ. 4132.13-1/οικ.1568
έγγραφο μας στους ενδιαφερόμενους και στον Δήμο
Λήμνου, προκειμένου να ακολουθηθεί ή νόμιμη διαδικασία, η οποία παραλήφθηκε μόνο από τον Δήμο Λήμνου
στις 31-05-2024 και επιστράφηκε χωρίς να παραληφθεί από την Ιερά Μητρόπολη και την Εκκλησιαστική
Επιτροπή.
5. Το γεγονός ότι παρήλθε άπρακτη η προθεσμία των
δύο μηνών από την παραλαβή της αιτιολογικής έκθεσης
από τον Δήμο Λήμνου, χωρίς να τηρηθεί εκ μέρους του
Δήμου η διαδικασία που ορίζεται στην παρ. 3α του άρθρου 6 του ν. 4067/2012.
6. Την από 13-09-2024 Εισηγητική Έκθεση του Τμήματος
Διατηρητέων Κτιρίων και Φυσικού Κάλλους της Διεύθυνσης Περιβάλλοντος της Γενικής Γραμματείας Αιγαίου και
Νησιωτικής Πολιτικής του Υπουργείου Ναυτιλίας και Νησιωτικής Πολιτικής, η οποία διαβιβάστηκε στο Κεντρικό
Συμβούλιο Αρχιτεκτονικής Αιγαίου (ΚΕ.Σ.Α.Α), με το από
13-09-2024 και υπ’ αρ. 4132.13-1/οικ.2726 έγγραφό του.
7. Τη γνωμοδότηση του ΚΕ.Σ.Α.Α κατά την 25η συνεδρίαση του στις 12-12-2024 (πράξη 4η) η οποία δι-
αβιβάστηκε στο Τμήμα Διατηρητέων Κτιρίων και Φυσικού Κάλλους με το από 29-01-2025 και υπ’ αρ. 547/
2024 έγγραφο του Κ.Ε.Σ.Α.Α (αρ. πρωτ. ΓΓΑΙ&ΝΠ 539/
24-02-2025), σύμφωνα με την οποία γνωμοδοτεί ομόφωνα θετικά για τον χαρακτηρισμό του κτιρίου ως δι-
ατηρητέου.
8. Το γεγονός ότι από τις κανονιστικές διατάξεις αυτής
της απόφασης δεν προκαλείται δαπάνη σε βάρος του
κρατικού προϋπολογισμού και του προϋπολογισμού του
οικείου Ο.Τ.Α.
9. Το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο
«Χαρακτηρισμός ως διατηρητέου διώροφου κτιρίου
φερόμενο ως ιδιοκτησία Ιερού Ναού Κοιμήσεως της
Θεοτόκου Μύρινας, στην οδό Ίμβρου 22 στη Μύρινα
του Δήμου Λήμνου, της νήσου Λήμνου και καθορισμός
ειδικών όρων και περιορισμών δόμησης αυτού», αποφασίζουμε:
1. Χαρακτηρίζεται ως διατηρητέο το διώροφο με
υπόγειο κτίριο, ιδιοκτησίας Ιερού Ναού Κοιμήσεως της
Θεοτόκου Μύρινας, που βρίσκεται στην οδό Ίμβρου 22
στην Μύρινα της νήσου Λήμνου, όπως σημειώνεται στο
σχετικό απόσπασμα χάρτη του Εθνικού Κτηματολογίου,
που θεωρήθηκε από την προϊσταμένη της Διεύθυνσης
Περιβάλλοντος της Γενικής Γραμματείας Αιγαίου και Νησιωτικής Πολιτικής με την υπ’ αρ. 539/2025 πράξη της
και που συνοπτικό του αντίγραφο δημοσιεύεται με την
παρούσα απόφαση, επειδή πρόκειται για χαρακτηριστικό δείγμα της αστικής και παραδοσιακής αρχιτεκτονικής
της Λήμνου.
2. Στο χαρακτηριζόμενο ως διατηρητέο κτίριο, απαγορεύεται κάθε αφαίρεση, αλλοίωση ή καταστροφή των επί
μέρους αρχιτεκτονικών στοιχείων του και των εν γένει
λειτουργικών και διακοσμητικών του στοιχείων.
3. Επιτρέπεται η επισκευή, ο εκσυγχρονισμός των
εγκαταστάσεων, η ενίσχυση του φέροντα οργανισμού,
η εσωτερική διαρρύθμιση καθώς και επεμβάσεις στο
εσωτερικό για λόγους λειτουργικούς του χαρακτηριζομένου ως διατηρητέου κτιρίου, εφόσον δεν αλλοιώνεται
ο αρχιτεκτονικός του χαρακτήρας.
4. Σε όλες οι όψεις του κτιρίου επιβάλλεται να διατηρηθεί το είδος των επιχρισμάτων στην υπάρχουσα μορφή
τους. Τα αξιόλογα αρχιτεκτονικά στοιχεία (γωνιόλιθοι,
περιθυρώματα, ταινίες, γρηπίδα, κ.λπ.) και το τμήμα της
εμφανούς λιθοδομής στο ισόγειο της Νοτιοανατολικής
και Βορειοανατολικής όψης επιβάλλεται να παραμείνουν
και να αποκατασταθούν όπου έχουν εκλείψει.
5. Επιβάλλεται η τοποθέτηση ξύλινων υαλοστασίων,
θυρών, εξωστοθυρών και σκούρων καθώς και η διατήρηση των επιμέρους σιδηρών τους κιγκλιδωμάτων, μηχα-
νισμών ανάρτησης, στερέωσης κ.λπ. Στα ανοίγματα που
φέρουν σιδερένια κιγκλιδώματα δεν θα τοποθετηθούν
σκούρα. Επιτρέπεται η αντικατάσταση των σιδερένιων
κιγκλιδωμάτων του εξώστη με νέα όμοια με τα υφιστάμενα. Επίσης δεν επιτρέπεται η τοποθέτηση κουφωμάτων
ή κιγκλιδωμάτων αλουμινίου.
6. Επιβάλλεται η κατεδάφιση των προσθηκών με
στέγες από ελλενίτ στην Νοτιοανατολική και στο δεξί
τμήμα της Βορειοδυτικής όψης, προκειμένου να αναδειχθεί το διατηρητέο κτίριο. Τα τμήματα των όψεων
που θα αποκαλυφθούν να αποκατασταθούν μετά από
τεκμηριωμένη μελέτη και γνώμη του οικείου Συμβουλίου Αρχιτεκτονικής.
7. Δεν επιτρέπεται η τοποθέτηση φωτεινών επιγραφών
και διαφημίσεων στο χαρακτηριζόμενο ως διατηρητέο
κτίριο. Επιτρέπεται μόνο η τοποθέτηση επιγραφών περιορισμένων διαστάσεων, που πληροφορούν για την
χρήση του χώρου.
8. Για οποιαδήποτε οικοδομική εργασία στο εξωτερικό και εσωτερικό του χαρακτηριζόμενου διατηρητέου
κτιρίου, για την τοποθέτηση επιγραφών, καθώς και για
οποιαδήποτε αλλαγή απαιτείται η σύμφωνη γνώμη των
αρμοδίων οργάνων.
9. Αιτήσεις για προσθήκη στο χαρακτηριζόμενο ως
διατηρητέο κτίριο, αποστέλλονται στην αρμόδια Υπηρεσία της Γενικής Γραμματείας Αιγαίου και Νησιωτικής
Πολιτικής με γνώμη του Συμβουλίου Αρχιτεκτονικής
(Σ.Α.) για ειδικές ρυθμίσεις, σύμφωνα με τις διατάξεις
της παρ. 3γ του άρθρου 6 του ν. 4067/2012 (Α’ 79),
εφόσον δεν παραβλάπτεται το χαρακτηριζόμενο ως
διατηρητέο κτίριο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 298/09.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 298/09.05.2025
Η απόφαση αυτή να δημοσιευθεί με το σχεδιάγραμμα που τη συνοδεύει στην Εφημερίδα της Κυβερνήσεως.
Μυτιλήνη, 25 Απριλίου 2025
Ο Υφυπουργός
ΣΤΕΦΑΝΟΣ ΓΚΙΚΑΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400298.pdf | Tokens: 8372]